ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
بدعنوانی اور خرد برد سے پاک جمہوریت ٹیکنالوجی کے ذریعے ممکن ہوئی: جناب راجیو چندر شیکھر
الیکٹرانکس اور انفارمیشن ٹیکنالوجی کے وزیر مملکت نے ہائی کورٹ، بنگلورو میں ای-شکایات پورٹل کا آغاز کیا
ہم بڑی صلاحیتوں سے مالا مال ملک ہیں، لیکن ہم نے ہمیشہ اپنی صلاحیت کے خلاف کم کارکردگی کا مظاہرہ کیا ہے، یہ اکثر عام الفاظ میں کہا جاتا رہا ہے۔ لیکن اگر ہم سال 2020-21 میں تیزی سے ہونے والی تبدیلیوں پر نظر ڈالیں تو یہ دیکھا جا سکتا ہے کہ کس طرح ٹیکنالوجی نے ہندوستان کے بارے میں پرانے بیانیے کو تبدیل کر دیا ہے۔ یہ بات الیکٹرانکس اور انفارمیشن ٹکنالوجی، ہنرمندی کی ترقی اور انٹرپرینیورشپ کے مرکزی وزیر مملکت جناب راجیو چندر شیکھر نے آج بنگلورو میں کہی۔
مرکزی وزیر جناب راجیو چندر شیکھر نے ’ہائی کورٹ، بنگلور میں قانونی پیشہ ور افراد کے لیے انصاف کی فراہمی میں تازہ ترین تکنیک‘ کے موضوع پر دی ایڈوکیٹس ایسوسی ایشن، بنگلور کے زیر اہتمام ایک تقریب میں کلیدی خطبہ دیتے ہوئے کہا کہ پچھلے چھ سالوں میں، موجودہ حکومت نے خالصتاً ٹیکنالوجی پر مبنی ایک فریم ورک بنایا ہے جس کے تحت مستفیدین کے نام پر جاری کی جانے والی ہر ایک پائی بغیر کسی تاخیر یا لیکیج کے براہ راست ان کے کھاتے میں پہنچ جاتی ہے۔
ٹیکنالوجی نے ثابت کر دیا ہے کہ جمہوریت لیک اور کرپشن سے پاک ہوسکتی ہے۔ انھوں نے کہا کہ ہندوستان، قانون کی حکمرانی کے تحت چل رہا ہے - جیسا کہ دنیا کے سب سے طویل تحریری آئین میں جامع طور پر بیان کیا گیا ہے، انصاف کی فراہمی ایک طویل عمل ہے اور میں سمجھتا ہوں کہ اس کی وجہ سے ”انصاف میں تاخیر انصاف سے انکار ہے“ کا جملہ تیار کیا گیا ہے۔
انھوں نے کہا کہ جدید ترین ابھرتی ہوئی ٹیکنالوجیز بشمول مصنوعی ذہانت، مشین لرننگ کو عدالتی مقدمات کے فیصلوں میں تیزی لانے اور عدالتوں میں زیر التوا مقدمات کو کم کرنے کے لیے استعمال کیا جانا چاہیے۔
کووڈ عالمی وبا اور کووڈ سے متاثرہ لاک ڈاؤن کے دوران درپیش چیلنجوں کا مقابلہ کرنے میں کرناٹک ہائی کورٹ کی کوششوں کا اعتراف کرتے ہوئے، وزیر موصوف نے بحرانوں کے درمیان انصاف کی فراہمی کو یقینی بنانے کے لیے ورچوئل سماعتوں میں تیزی سے تبدیل ہو کر ٹیکنالوجی کو بر وقت اپنانے اور استعمال کیے جانے کی تعریف کی۔
معزز جسٹس آلوک ارادھے نے اس بات کی وضاحت کی کہ کس طرح عالمی وبا کے دوران بدلی ہوئی صورتحال کے مطابق عدلیہ تبدیل ہوئی۔ عدلیہ نے ٹیکنالوجی کو اپنایا ہے اور انصاف کی فراہمی کے عمل میں اس کا بھر پور استعمال کیا ہے۔
اس موقع پر موجود چھوٹی آبپاشی، قانون، پارلیمانی امور اور قانون سازی کی وزارت حکومت کرناٹک کے وزیر جناب جے سی مدھو سوامی نے کہا کہ ہمیں حالات کے مطابق بدلنا ہوگا۔ ہمیں جدید ترین ٹیکنالوجیز پر دستیاب علم کو بروئے کار لانا ہے اور خاص طور پر عدلیہ میں لائبریریوں کو ڈجیٹل بنانا ہے۔ انھوں نے کہا کہ ٹیکنالوجی میں ہونے والی ترقی اور قانون کے ساتھ اس کے تقابل کے بارے میں تازہ ترین معلومات آسانی سے دستیاب ہونی چاہئیں۔ انھوں نے کہا کہ مقدمات کو جلد از جلد نمٹانا اولین ترجیح بننا چاہیے۔
جناب وویک سبا ریڈی صدر، ایڈوکیٹس ایسوسی ایشن، بنگلورو نے اپنے خطاب میں تکنیکی سہولت کی کمی کی وجہ سے وکلا کو درپیش مشکلات کے بارے میں بتایا اور جہاں بھی ممکن ہو تمام عدالتوں میں وکلا کے لیے کام کرنے کی جگہ فراہم کرنے کی درخواست کی۔ ایسوسی ایشن کے جنرل سکریٹری ٹی جی روی نے استقبالیہ کلمات پیش کیے۔
کامرس اور صنعت کی وزارتہ
مضبوط، لچکداراور‘‘آتم نربھر بھارت’’ کے لئے تجارتی اداروں کو ایک اہم رول ادا کرنا ہے:جناب پیوش گوئل
کامرس اور صنعت کے وزیر نے بامبے ایوان صنعت وتجارت کی 184ویں سالانہ عام میٹنگ سے خطاب کیا
کامرس اور صنعت ، نیز ریلوے کےوزیر جناب پیوش گوئل نے آج نئی دہلی میں کہا کہ کووڈ-19 نے پوری دنیا کو تبدیل کردیا ہے۔ بھارت کے عوام، کاروبار اور صنعتوں نے اس بحران کے سامنے ہتھیار نہیں ڈالے ہیں بلکہ وہ صورتحال سے نمٹنے کیلئے مسلسل نئے طریقے اپنائے اور بحران کو موقع میں بدلنے کے لئے ایک منفرد، لچکدار راستے پر چلتے رہے۔
جناب گوئل ویڈیو کانفرنسنگ کے ذریعے بامبے کے ایوان صنعت وتجارت کی 184ویں سالانہ عام میٹنگ سے خطاب کررہے تھے۔ کانفرنس میں ملک کے اس سب سے پرانے ایوان کے عہدیدار اور ممبر شریک ہوئے۔
اس موقع پر اظہار خیال کرتے ہوئے جناب گوئل نے بھارت کو خودکفیل اور کووڈ سے لڑنے کیلئے تیار کرنے میں صنعتوں اور صنعتی اداروں کے رول کا اعتراف کیا۔ انہوں نے یہ لڑائی پی پی ایز تیار کرکے، آئی سی یو بستر کے لئے بنیادی ڈھانچہ فراہم کرکے الگ تھلگ رکھنے کی سہولت فراہم کرکے اور ماسک اور دیگر پی پی ایز اس سطح تک فراہم کرکے مدد کی ہے کہ بھارت اب پی پی ایز برآمد کرنے والا ملک بن گیا ہے۔ کیوں کہ اب اَن لاک کا سلسلہ شروع ہوگیا ہے اس لئے بھارت کی معیشت میں بہتری پیدا ہورہی ہے جیسا کہ سامان کے نقل وحمل سے، بجلی کے بڑھتے ہوئے استعمال سے ظاہر ہوتا ہے۔ سامان کی تیاری مناسب سطح پر شروع ہوچکی ہے، برآمدات میں بھی اضافے کا رجحان نظر آتا ہے۔ انہوں نے کہا کہ کووڈ سے پہلے اور کووڈ کے بعد کی دنیائیں مختلف ہوں گی اور ہمیں کووڈ کے بعد کی ایک بہتر دنیا میں جانے کی تیاری کرنی ہے۔
جناب گوئل نے کہا کہ ایک ملک کی حیثیت سے بھارت کو کووڈ کے دور کے بعد سرمایہ کاری ، بنیادی ڈھانچے اور اختراع پر توجہ دینے کی ضرورت ہے اور یہ کام سامان کی تیاری میں اضافہ کرکے مصنوعات کے معیار کو بہتر بناکر معیشت میں پیش رفت کرکے صاف ستھرے لاجسٹکس چینلوں کے ذریعے، مسابقتی قیمتوں کے ذریعے اور اختراعی اقدامات کے ذریعے کرنا چاہئے۔ انہوں نے کہا کہ ترقی کو آگے بڑھانے کیلئے حکومت اور تجارتی اداروں کو ملکر کام کرنا چاہئے۔ نوجوانوں کو روزگار کے مزید مواقع فراہم کرنے چاہئیں اور دنیا کے ساتھ ہمت کے ساتھ رابطہ قائم کرنا چاہئے نہ کہ اپنے آپ کو سمیٹ لینا چاہئے بلکہ ہمیں خودکفیل ‘‘آتم نربھر بھارت’’ بننا چاہئے۔
بھارت کی صنعتوں نے بہت سے سیکٹروں میں مثلاً موٹر گاڑیوں کے پُرزے، چمڑے، دواسازی، جوتے اور سمندری مصنوعات کے معاملے میں خصوصی مہارت حاصل کی ہے اور اس کے ذریعے بھارت میں سامان تیار کرنے کو بہت حد تک فروغ دیا جاسکتا ہے۔ جناب پیوش گوئل نے کہا ‘‘میں بامبے کے ایوان صنعت وتجارت کو دعوت دیتا ہوں کہ وہ کاروبار کو آسان بنانے اور تجارت کے تمام کام ایک ہی جگہ سے ہونے اور صنعتوں کیلئے خودضابطگی کے ڈھانچے قائم کرنے میں حکومت کی کوششوں میں مدد دیں اور اپنا رول ادا کریں۔
جناب گوئل نے کہا کہ بھارت کو ایک مضبوط اور لچکدار ملک بنانے میں تجارتی اداروں کو ایک اہم رول ادا کرنا ہے۔ انہوں نے کہا کہ بامبے ایوان صنعت وتجارت کی 184ویں سالانہ عام میٹنگ ایک اہم سنگ میل ہے کیوں کہ یہ ملک میں سب سے پرانے تجارتی اداروں میں سے ایک ہے۔جناب گوئل نے اپنی بات ختم کرتے ہوئے امید ظاہر کی کہ بھارت اپنے نوجوانوں کی زبردست صلاحیت کااستعمال کرتے ہوئے دنیا میں ایک اہم ملک بنے گا۔انہوں نے اس مشکل وقت میں 130 کروڑ ہندوستانیوں کی مزاحمت کی تعریف کی۔
-----------------------
م ن۔ج۔ ن ع
U NO:3869
(Visitor Counter : 142
کامرس اور صنعت کی وزارتہ
سپلائی چین پر کورونا وائرس کا اثر
نئی دہلی، 17 مارچ 2021، کامرس اور صنعت کی وزارت میں وزیر مملکت جناب ہردیپ سنگھ پوری نے آج لوک سبھا میں ایک تحریری جواب میں بتایا کہ چین میں کورونا وائرس کے پھیلنے سے ابتدائی طور پر ایسی ہندوستانی سپلائی چین متاثر ہوئی تھی جن کا انحصار چین سے کمپونینٹ انٹر میڈیاریز اور کچے مال کی درآمد پر تھا ۔ اس کے بعد اسی سال میں چینی پروڈکشن دوبارہ شروع ہوگیا تھا، لیکن عالمی وبا کے باعث عالمی سپلائی چین کے متاثر ہونے کی وجہ سے ممالک درآمدی وسائل پر انحصار میں کمی لانے کے لئے اپنی سپلائی چین میں لچک پیدا کرنے کی کوشش کررہےہیں۔
حکومت نے اپنی سپلائی چین میں آنے والی متوقع روکاٹ کو دور کرنے ، مختلف سپلائروں کے پاس دستیاب انوینٹری کو حاصل کرنے اور ٹرانسپورٹ کرنے اور بیرونی ممالک میں اپنے مشن کے رابطے میں لانے کے لئے ایکسپورٹ پرومشن کونسلوں اور تجارتی اداروں سے بات چیت کی۔گھریلو صنعت کی سپلائی بیس کی توسیع کے لئے بیرونی ممالک میں واقع مشنوں نے کئی بزنس تو بزنس ورچوول میٹنگوں کے لئے سہولت فراہم کرائی۔
حکومت نےالیکٹرانک کمپونینٹ اور موبائل وغیرہ کے علاوہ اہم شعبوں، مثلاً کی اسٹارٹنگ میٹیریل / ڈرگ انٹر میڈیئٹ ، ایکیٹیو فارما سیوٹیکل، انگریڈیئنٹ میں گھریلو مینوفیکچرنگ صلاحیت کو فروغ دینے کے لئے پروڈکشن لنکڈ انسٹیٹیو اسکیموں جیسی اسکیمیں بھی شروع کی ہیں۔ ان سے سپلائی چین کی بیس وسیع ہوگی اور مسابقتی قیمتوں پر اشیا ادستیاب ہوں گی۔
۔۔۔۔۔۔۔۔۔۔۔
ش ح۔ا گ۔ن ا۔

U- 2675
(Visitor Counter : 80
وزیراعظم کا دفتر
وزیر اعظم، پیر اور منھ کی بیماریوں اور بروسیلوسس کے لئے جانوروں کی بیماریوں کی روک تھام سے متعلق ایک قومی پروگرام کا آغاز کریں گے
وزیراعظم مصنوعی تخم ریزی کے قومی پروگرام کا بھی آغاز کریں گے
نئی دہلی،6/ستمبر۔ وزیر اعظم جناب نریندر مودی 11ستمبر 2019 کو متھرا میں پیر اور منھ کی بیماری اور بروسیلوسس کے لئے جانوروں کی بیماری کی روک تھام کے قومی پروگرام کا آغاز کریں گے۔ اس تقریب کے دوران وہ مصنوعی تخم ریزی کے قومی پروگرام کا بھی آغاز کریں گے۔
جناب نریندر مودی پشو وگیان ایوم آروگیہ میلہ میں بھی جائیں گے اور بابوگڑھ سیکس سیمن فیسیلٹی اور ساتھ ہی ساتھ ملک کے تمام 687 اضلاع میں کرشی وگیان کیندروں  میں ٹیکہ کاری اور بیماریوں کے بندوبست، مصنوعی تخم ریزی اور پیدا کرنے کی صلاحیت وغیرہ کے موضوع پر ورکشاپس کا بھی آغاز کریں گے۔
پیر اور منھ کی بیماری اور بروسیلوسس کے لئے جانوروں کی بیماری کی روک تھام سے متعلق نیشنل پروگرام ایک 100 فیصد مرکز کے فنڈ سے چلایا جانے والا پروگرام ہے، جو کہ 12652 کروڑ روپے کی مجموعی لاگت سے 2019 سے 2024 تک چلایا جائے گا۔ اس کا مقصد 2025 تک ٹیکہ کاری سے پیر اور منھ کی بیماری اور بروسیلوسس کی روک تھام اور آخرکار 2030 تک ان بیماریوں کا پوری طرح صفایا کرنا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔اگ۔م ر(
U-4077
(Visitor Counter : 115
وزیراعظم کا دفتر
چودہویں برکس چوٹی کانفرنس 2022 میں وزیر اعظم نریندر مودی کی افتتاحی تقریر
عالی مرتبت صدر شی،
عالی مرتبت صدر رامافوسا،
عالی مرتبت صدر بولسونارو،
عالی مرتبت صدر پوتن،
سب سے پہلے یوگا کے عالمی دن کے موقع پر میں آپ سب کو برکس ممالک میں منعقدہ شاندار تقریبات کے لیے مبارکباد دینا چاہتا ہوں۔ آپ کی ٹیموں سے ملنے والے تعاون کے لئے بھی میں شکریہ ادا کرنا چاہتا ہوں۔
عالی مرتبت صدور
آج مسلسل تیسرے سال ہم ورچوئل طور پر کووڈ وبا کے چیلنجوں کے درمیان مل رہے ہیں۔
حالانکہ عالمی سطح پر اس وبا کے پھیلنے میں پہلے کے مقابلے میں کمی آئی ہے، تاہم اس کے بہت سے مضر اثرات اب بھی عالمی معیشت میں نظر آرہے ہیں۔
عالمی معیشت کی گورننس کے حوالے سے ہمارے برکس کے رکن ممالک کا نقطہ نظر بالکل ایک جیسا ہے۔
اور اس لئے ہمارا باہمی تعاون کووڈ کے بعد کی عالمی بحالی میں مفید کردار ادا کر سکتا ہے۔
گزشتہ برسوں کے دوران ہم نے برکس میں کئی ادارہ جاتی اصلاحات کی ہیں، جس سے اس تنظیم کی تاثیر میں اضافہ ہوا ہے۔ یہ بھی خوشی کی بات ہے کہ ہمارے نیو ڈیولپمنٹ بینک کی رکنیت میں بھی اضافہ ہوا ہے۔
بہت سے شعبے ایسے ہیں جہاں ہمارا باہمی تعاون براہ راست ہمارے شہریوں کی زندگیوں کو فائدہ پہنچا رہا ہے۔
جیسے ٹیکہ تحقیقی و ترقیاتی مرکز کا قیام، کسٹم محکموں کے درمیان تال میل، مشترکہ سیٹلائٹ نکشتر کا قیام، ادویاتی مصنوعات کی باہمی شناخت وغیرہ۔
اس طرح کے عملی اقدامات برکس کو ایک منفرد بین الاقوامی تنظیم بنا دیتے ہیں جس کی توجہ صرف بات چیت تک محدود نہیں ہے۔
برکس یوتھ سمٹ، برکس اسپورٹس، اور اپنی سول سوسائٹی تنظیموں اور تھنک ٹینکس کے درمیان رابطے بڑھاکر ہم نے عوام سے عوام کے رابطے کو بھی مضبوط کیا ہے۔
مجھے یقین ہے کہ آج کی بات چیت سے ہمارے برکس تعلقات کو مزید مستحکم کرنے کے لیے بہت سی تجاویز حاصل ہوں گی۔
شکریہ
سماجی انصاف اور تفویض اختیارات کی وزارت
نشہ مکت ابھیان
سماجی انصاف اور تفویض اختیار کے وزیر مملکت جناب اے نارائن سوامی نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
وزارت کے ذریعے منشیات کے خلاف ملک بھر میں ’نشہ مکت بھارت ابھیان‘ کے نام سے ایک مہم چلائی جا رہی ہے۔
نشہ مکت بھارت ابھیان  کو ملک بھر کے شناخت شدہ 272 ضلعوں میں 15 اگست، 2020 کو شروع کیا گیا تھا، جس کا مقصد نوجوانوں کے درمیان نشہ آور دواؤں کے منفی اثرات کے بارے میں بیداری پیدا کرنا ہے۔ اس کے تحت خاص کر اعلیٰ تعلیم کے اداروں، یونیورسٹی کیمپس، اسکولوں پر توجہ مرکوز کی جا رہی ہے اور اس ابھیان میں پورے معاشرے کو شامل کرنے اور اس کی ذمہ داری سنبھالنے کے لیے مختلف کمیونٹیز سے رابطہ کیا جا رہا ہے۔ اس سلسلے میں ابھی تک درج ذیل سرگرمیاں انجام دی گئی ہیں:
- ابھیان کے حصہ کے طور پر، ان متعلقین کی شرکت پر توجہ مرکوز کی جا تی ہے جو بالواسطہ یا بلا واسطہ منشیات کے استعمال سے متاثر ہو سکتے ہیں جیسے کہ خواتین، بچے، تعلیمی ادارے، سول سوسائٹی کی تنظیمیں وغیرہ۔
- شناخت شدہ 272 ضلعوں میں اس بھیان کی سرگرمیوں کو آگے بڑھانے کے لیے 8000 سے زیادہ استاد رضاکاروں کو منتخب کرکے انہیں ٹریننگ دی گئی ہے۔
- زمینی سطح پر انجام دی گئی متعدد سرگرمیوں کے ذریعے ابھی تک 11.99 کروڑ سے زیادہ لوگوں سے رابطہ کیا جا چکا ہے۔
- ابھیان کی سرگرمیوں میں 3.54 کروڑ سے زیادہ نوجوانوں نے سرگرمی کے ساتھ شرکت کی ہے اور منشیات کے استعمال کے خلاف زمینی سطح پر پیغام پہنچانے میں مصروف ہیں۔ اس ابھیان سے تقریباً 4000 سے زیادہ یوا منڈلوں، این وائی کے ایس اور این ایس ایس رضاکاروں، یوتھ کلبوں کو بھی جوڑا گیا ہے۔
- آنگن واڑی اور آشا کارکنان، اے این ایم، مہیلا منڈل اور خواتین ایس ایچ جی کے ذریعے کمیونٹی سے بڑے پیمانے پر جڑنے میں 2.01 کروڑ خواتین کا تعاون بھی کافی اہم رہا ہے۔
- ملک بھر میں ابھی تک 6000 سے زیادہ پروگرام، مقابلے اور اجلاس منعقد کیے گئے ہیں، جن کے ذریعے 13 لاکھ سے زیادہ طلباء سے رابطہ کیا گیا ہے۔
- ابھیان کے پیغام کو آن لائن پہنچانے کے لیے سوشل میڈیا کا بھی مؤثر طریقے سے استعمال کیا گیا ہے، اور فیس بک، ٹوئٹر اور انسٹاگرام پر روزانہ اپ ڈیٹس شیئر کیے جاتے ہیں۔
- ضلعوں اور استاد رضاکاروں کے ذریعے عین وقت پر زمینی سطح پر ہونے والی سرگرمیوں کے ڈیٹا کو درج کرنے کے لیے اینڈرائڈ پر مبنی ایک موبائل ایپلی کیشن بھی تیار کیا گیا ہے۔
- اس ابھیان، اس کے مقاصد اور ضلعوں کی کوششوں پر مبنی ایک مختصر فلم بنائی گئی ہے، جسے سوشل میڈیا پر ریلیز کر دیا گیا ہے۔
فی الحال، یہ مہم 272 ضلعوں میں چل رہی ہے۔
صدر جمہوریہ کا سکریٹریٹ
صدر جمہوریہ ہند ستائیس مارچ سے اٹھائیس مارچ تک مغربی بنگال کا دورہ کریں گی
صدر ہندوستان محترمہ دروپدی مرمو 27 سے 28 مارچ 2023 تک مغربی بنگال کا دورہ کریں گی۔
ستائس مارچ 2023 کو صدر جمہوریہ کولکتہ میں نیتا جی بھون جائیں گی اور نیتا جی سبھاش چندر بوس کو خراج عقیدت پیش کریں گی۔ اس کے بعد وہ جوڑاسانکو ٹھاکر باڑی جائیں گی جو رابندر ناتھ ٹیگور کا مکان ہے۔ وہاں صدر جمہوریہ گرودیورابندرناتھ ٹیگور کو خراج عقیدت پیش کریں گی۔ اسی شام محترمہ مرمو نیتا جی انڈواسٹیڈیم کولکتہ میں اپنے اعزاز میں دیئے گئے شہری استقبالیہ میں شرکت کریں گی۔
اٹھائس مارچ 2023 کو صدر ہند بیلورمٹھ جائیں گی۔ وہ کولکتہ میں یو سی او بینک کے قیام کے 80 برس مکمل ہونے کی تقریب میں بھی بہ نفیسِ نفیس شرکت کریں گی۔بعد میں صدر جمہوریہ شانتی نکیتن کا دورہ کریں گی جہاں وہ وشو بھارتی کے سالانہ جلسہ تقسیم اسناد میں شرکت کریں گی۔
وزارات ثقافت
مرکزی وزیر داخلہ اور وزیر تعاون، جناب امت شاہ کل ”ترنگا اتسو“ میں شرکت کریں گے
”ہر گھر ترنگا“ ترانہ اور ویڈیو لانچ کیا جائے گا
پنگلی وینکیا کے اعزاز میں یادگاری ڈاک ٹکٹ جاری کیا جائے گا
وزارت ثقافت کل نئی دہلی میں پنگالی وینکیا کی 146 ویں یوم پیدائش کے موقع پر ملک کے لیے ان کی خدمات کا جشن منانے کے لیے ثقافتی اور موسیقی کی کارکردگی سے بھری شام ”ترنگا اتسو“ کا انعقاد کر رہی ہے۔
اس تقریب میں وزیر داخلہ اور وزیر تعاون جناب امت شاہ بطور مہمان خصوصی شرکت کریں گے۔ دیگر اہم شخصیات اور معززین جیسے شمال مشرقی خطے کے ثقافت، سیاحت اور ترقی کے وزیر جناب جی کشن ریڈی؛ مواصلات، الیکٹرانکس اور انفارمیشن ٹیکنالوجی اور ریلوے کے وزیر جناب اشونی ویشنو؛ پارلیمانی امور اور ثقافت کے وزیر مملکت جناب ارجن رام میگھوال؛ وزیر مملکت برائے امور خارجہ اور ثقافت، محترمہ میناکشی لیکھی اور مواصلات کے وزیر مملکت جناب دیو سنگھ چوہان اس حب الوطنی تقریب میں شرکت کریں گے۔
اس تقریب میں ملک کے لیے ان کے انمول تعاون کے لیے پنگلی وینکیا کے اعزاز میں ایک یادگاری ڈاک ٹکٹ کا اجرا بھی شامل ہے اور اس کے بعد ان کے اہل خانہ کی عزت افزائی کی جائے گی۔ ترنگا اتسو میں "ہر گھر ترنگا" کے ترانے اور ویڈیو کی شاندار لانچنگ بھی ہوگی۔ موسیقی سے بھری شام میں کیلاش کھیر اور کیلاسا، ہرشدیپ کور اور ڈاکٹر راگنی مکھر جیسے استادوں کی لائیو پرفارمنس دیکھنے کو ملے گی۔
ایک مجاہد آزادی اور ہندوستان کے قومی پرچم کے ڈیزائنر، پنگلی وینکیا گاندھیائی اصولوں کے پیروکار تھے، اور مہاتما گاندھی کی درخواست پر ہی انھوں نے ہندوستانی قومی پرچم کو زعفرانی، سفید اور سبز رنگوں کے ساتھ ڈیزائن کیا تھا جس کے بیچ میں ایک چکر تھا۔
ثقافتی شام آزادی کا امرت مہوتسو کے طور پر ہندوستان کی آزادی کے 75 ویں سال کی تقریبات میں ایک تاریخی دن کی نشان دہی کرے گی اور یہ ملک کے سب سے اہم رتنوں میں سے ایک - پنگلی وینکیا کو زبردست خراج عقیدت ہوگی۔
صدر جمہوریہ کا سکریٹریٹ
گرو روی داس جینتی کے موقع پر صدر جمہوریہ کا تہنیتی پیغام
صدر جمہوریہ جناب رام ناتھ کووند نے آج گر و روی داس جینتی کے موقع پر تمام اہل وطن کو مبارکباد پیش کی ہے۔
ایک پیغام میں صدر جمہوریہ نے کہا ، "گرو روی داس جینتی کے مبارک موقع پر میں اپنے تمام اہل وطن کو مبارکباد اور نیک خواہشات پیش کرتا ہوں۔گرو روی داس جی ایک عظیم سنت اور مذہبی مصلح تھے جنھوں نے اپنی زندی انسانیت کی خدمت کے لیے وقف کردی تھی۔ گرو روی داس جی نے انانیت کو مساوات، انصاف، امن اور آشتی کی تعلیم دی۔ وہ پوری زندگی سماجی ہم آہنگی اور بھائی چارے کے فروغ کے لیے کوشاں رہے۔
آئیے اس عظیم سَنت کی جینتی پر ہم سب ان کی تعلیمات کو یاد کرتے ہوئے انسانیت کے حق میں، سماجی تانے بانے اور بھائی چارے کو مضبوط بنانے کا عزم کریں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 191.79 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 15,419 ہے۔
فی الحال زیر علاج مریضوں کی شرح 0.04 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 2,582 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,89,841 ہوگئی ہے۔
پچھلے 24 گھنٹوں کے دوران 2,364 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.50 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 84.54 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,77,570 ٹیسٹ کئے گئے۔
نیتی آیوگ
بھارت نے کوپ 26 کے دوران ای وی ایس پر ای- امرت پورٹل لانچ کیا
سبھی الیکٹرک موٹر گاڑیوں سے متعلق معلومات کے لئے وَن- اسٹاپ مرکز
نئی دہلی، 11/نومبر2021 ۔ بھارت نے آج برطانیہ کے گلاسگوو میں جاری کوپ 26 سمٹ میں ’ای – امرت‘لانچ کیا۔ یہ الیکٹرک موٹر گاڑیوں  کے لئے ایک ویب پورٹل ہے۔
ای- امرت الیکٹرک موٹر گاڑیوں سے متعلق ہر طرح کی معلومات کے لئے وَن اسٹاف مرکز ہے، جس میں الیکٹرک موٹر گاڑیوں کو اپنانے سے متعلق مفروضات کا ازالہ، ان کی خرید، سرمایہ کاری کے مواقع، پولیسیوں، سبسڈیز وغیرہ سے متعلق معلومات شامل ہیں۔
یہ پورٹل برطانیہ – بھارت جوائنٹ روڈمیپ 2030 کے ایک جزو کے طور پر برطانوی حکومت کے ساتھ مشترکہ نالیج ایکسچینج پروگرام کے تحت نیتی آیوگ کے ذریعے تیار اور پیش کیا گیا ہے۔ قابل ذکر ہے کہ برطانیہ - بھارت جوائنٹ روڈ میپ 2030 پر دونوں ملکوں کے وزرائے اعظم نے دستخط کئے تھے۔
ای – امرت کا مقصد الیکٹرک موٹر گاڑیوں کے تعلق سے بیداری پیدا کرنے کی حکومت کی پہل میں معاونت کرنا اور الیکٹرک موٹر گاڑی کی طرف منتقل ہونے کے فوائد کے تئیں صارفین کو حساس بنانا ہے۔ ماضی قریب میں بھارت نے متعدد اقدامات کئے ہیں تاکہ ملک میں الیکٹرک موبیلٹی کو اپنایا جاسکے اور ٹرانسپورٹ کے ذرائع سے پیدا ہونے والے کاربن کے اخراج میں کمی لانے کے عمل کو تیز کیا جاسکے۔ الیکٹرک موٹر گاڑیوں کو جلد از جلد اپنانے کی خاطر ماحول سازی کے لئے ایف اے ایم ای اور پی ایل آئی جیسی اسکیمیں خاص طور پر اہم ہیں۔
نیتی آیوگ کا ارادہ مزید فیچرس شامل کرنے اور اینوویٹیو ٹولس متعارف کرانے کا ہے، تاکہ اس پورٹل کو مزید انٹرایکٹیو اور یوزر – فرینڈلی بنایا جاسکے۔
لانچنگ کی اس تقریب میں یو کے ہائی – لیول کلائمیٹ ایکشن کے حامی نیگیل ٹاپنگ اور نیتی آیوگ کے مشیر سودھیندو جیوتی سنہا موجود تھے۔
مکانات اور شہری غریبی کے خاتمے کی وزارت
گزشتہ دو برس میں پردھان منتری آواس یوجنا- شہری کے تحت اقتصادی طور پر کمزور طبقے کے لئے 37.57 لاکھ مکانات کو منظوری دی گئی
نئی دہلی 28 جولائی 2021: گزشتہ دو برس کے دوران پردھان منتری آواس یوجنا۔ شہری  کے تحت 37.57 لاکھ مکانات اقتصادی طور پر کمزور طبقے  کے لئے منظور کئے گئے۔ یہ تین زمروں کے تحت منظور کئے گئے جن میں ’اِن سیتو‘ جھگی جھوپڑیوں کی ازسرنو تعمیر، ساجھیداری میں سستے مکانات کی تعمیر اور مستفدین کے ذریعہ انفرادی مکانات کی تعمیر یا اضافہ  شامل ہیں۔ ان میں سے 28.99 لاکھ۔ تعمیر کے لئے ہیں اور 18.50 مکانات مکمل ہوگئے ہیں۔ اس کے علاوہ قرضوں سے منسلک سبسڈی کے فائدہ اٹھاچکے ہیں۔
ISSR اور AHP کے تحت EWS زمرے کے لئے سستے مکانات کی تعمیر کے لئے نجی شراکتداری حاصل کی گئی ہے اور CLSS زمرے کے تحت ہاؤسنگ لون پر سود کی سبسڈی دی گئی ہے۔
سستے مکانات کی فراہمی میں اضافے کے لئے مرکزی حکومت نے کئی اقدامات کئے ہیں مثلا سستے مکانات کی تعمیر کے لئے بنیادی ڈھانچے کے تحت سستے قرضوں کی فراہمی، سستے مکانات کی تعمیر کے پروجیکٹوں میں زیر تعمیر مکانات کے لئے اشیاء اور خدمات کے ٹیکس میں کمی کرکے آٹھ فی صد سے ایک فیصد کرنا، مذکورہ مکانات کی تعمیر کے لئے ترجیحی سیکٹر کے قرضوں کو 28 لاکھ روپے سے بڑھا کر 35 لاکھ روپے کرنا اور غیر میٹرو علاقوں میں 20 لاکھ سے بڑھا کر 25 لاکھ روپے کرنا، نیشنل ہاؤسنگ بینک میں سستے مکانات کی تعمیر، سستے ہاؤسنگ فنڈ کا قیام، ڈیڑھ لاکھ روپے کی اضافی انکم ٹیکس چھوٹ اور میٹرو میں سیکشن 80- ون بی اے کا دائرہ بڑھا کر 30 سے 60 مربع میٹر اور غیر میٹرو شہروں میں 60 سے بڑھا کر 90 کرنا ۔
ہاؤسنگ اور شہری امور کی وزارت میں وزیر مملکت جناب کوشل کشور نے آج راجیہ سبھا میں ایک تحریری جواب میں یہ اطلاع دی۔
ہنر مندی کے فروغ اور صنعت کاری کی وزارت
ملک میں صلاحیت کی کوئی کمی نہیں ہے، بلکہ دنیا بھر میں باصلاحیت اور ہنرمندبھارتیوں کی مانگ میں اضافہ ہوا ہے: وزیر مملکت راجیو چندر شیکھر
ملک میں صلاحیت کی کوئی کمی نہیں ہے، بلکہ دنیا بھر میں باصلاحیت اور ہنرمندبھارتیوں کی مانگ میں اضافہ ہوا ہے: وزیر مملکت راجیو چندر شیکھر
سرکار کی اسکل انڈیا پہل کے حصے کے طور پر، الیکٹرانکس سیکٹرا سکل کونسل آف انڈیا  نے آج سیمسنگ انڈیا کے ساتھ ایک اسکلنگ پہل کے لیے ایک مفاہمت نامے پر دستخط کیے جس کا مقصد نوجوانوں کی صنعت سے ہم آہنگ ہنرمندی کو فروغ دے کر ابھرتی ہوئی ٹیکنالوجیز کے شعبے میں ان کے لئے روزگار کے مواقع پیدا کرنا ہے۔
پروگرام، ’سیمسنگ انوویشن کیمپس‘ کا مقصد مستقبل کی تکنیکوں جیسے مصنوعی ذہانت ، انٹرنیٹ آف تھنگز، بگ ڈیٹا اور کوڈنگ اور پروگرامنگ میں 18سے25 سال کی عمر کے 3,000 سے زیادہ بے روزگار نوجوانوں کی ہنرمندی کو فروغ دینا ہے۔
نیشنل اسکل ڈیولپمنٹ کارپوریشن  کے ذریعہ منظور شدہ ادارہ ای ایس ایس سی آئی اپنے منظور شدہ تربیت اور تعلیمی شراکت داروں کے ملک گیر نیٹ ورک کے ذریعے اس پروگرام کو نافذ کرے گا۔
اس موقع پر ہنر مندی کی ترقی اور انترپرینیور شپ کی وزارت میں ریاستی وزیر، جناب راجیو چندر شیکھر نے کہا کہ ہنر مندی کے فروغ کا یہ پروگرام صرف نوجوانوں کو روزگار کے قابل ہنرمندی سے لیس ہی نہیں کرے گا، بلکہ یہ ان کی روزگار کے حصول کی صلاحیت میں اضافہ کرکے ان کے لیے خوشحالی کے دروازے کھولنے کاکام کرے گا۔ ہنرمندی کا فروغ جتنا زیادہ ملازمت پر مبنی ہوگا، اتنا ہی یہ طلباء اور نوجوان بھارتیوں کو اپنی جانب راغب کرے گا۔ انہوں نے کہا کہ ہنرمندی کے فروغ پر زور دے کر حکومت نہ صرف نوجوانوں کو تیزی سے ڈیجیٹائزڈ ہورہی دنیا میں مواقع سے فائدہ اٹھانے کاموقع فراہم کر رہی ہے بلکہ اس کا زور بھارت کو ٹیلنٹ پول بنانے پر ہے۔ انہوں نے کہا کہ ملک میں صلاحیت کی کوئی کمی نہیں ہے اور دنیا بھر میں باصلاحیت اور ہنرمند بھارتیوں کی مانگ بڑھ رہی ہے۔
وزیرموصوف نے نیشنل اسکل ڈیولپمنٹ کارپوریشن اور وزارت سے پائیدار حل کے لیے صنعت اور ہنر کے ماحولیاتی نظام کے درمیان قریبی شراکت داری کو فروغ دینے کے لیے منصوبہ تیار کرنے پر زور دیا۔ انہوں نے کہا کہ وزیر اعظم جناب نریندر مودی کا وژن ہے کہ ہر بھارتی کے لئے ڈیجیٹل مواقع یکساں طور پر دستیاب ہونے چاہئیں ۔ جناب چندر شیکھر نے کہا کہ ٹیئر 2 اور ٹیئر 3 شہروں میں بھی نہ صرف اہم تعلیمی اداروں کے ساتھ بلکہ یونیورسٹیوں اور اداروں کے ساتھ بھی اس سمت میں کوششیں کی جانی چاہئیں۔ نوجوان بھارتیوں کو ہنرمند اور بااختیار بنانے کے لیے ایس ایس ایس سی آئی کے ساتھ سیمسنگ کی اس پہل کا خیرمقدم کرتے ہوئے، انھوں نے کہا کہ اس سے ثابت ہوتا ہے کہ سیمسنگ ’’ بھارت اور بھارتیوں کے لیے ایک اچھا شراکت دار بننا چاہتا ۔ انھوں نے سیمسنگ اور ای ایس ایس سی آئی سے اپنا یہ پروگرام ٹیئر 2 اور ٹیئر 3 شہروں تک لے جانے کی اپیل کی، تاکہ ان علاقوں کے ہزاروں طلباء کوہنرمندی کے فروغ کے مواقع کو یقینی بنایا جاسکے۔ ‘‘
سیمسنگ جنوب مغربی ایشیا کے صدر اور سی ای او جناب کین کانگ اور ای ایس ایس سی آئی کی سی او او ڈاکٹر ابھیلاشا گوڑ نے مفاہمت نامہ پر دستخط کئے۔
اس موقع پر موجود دیگر سرکردہ افراد میں ہنرمندی کے فروغ اور انترپرینیور شپ وزارت کے سکریٹری جناب اتل کمار تیواری، این ایس ڈی سی کے سی ای او جناب ویدمنی تیواری اور ای ایس ایس سی آئی کے چیئرمین جناب امرت منوانی، سیمسنگ انڈیا کے ڈپٹی منیجننگ ڈائرکٹر جناب پیٹر ری اور سیمسنگ انڈیا سی ایس آر کے سربراہ جناب پارتھ گھوش شامل تھے۔